A la Biblioteca El Clot – Josep Benet (BCN) a les 18:30h
Xerrada de presentació del concert de l'Orquestra simfònica de l'Escola Superior de Música de Catalunya (ESMUC), dirigida per Jordi Mora. El concert tindrà lloc el 19 de gener, a les 11.30 hores, a la Sala Pau Casals de L'Auditori de Barcelona i s'emmarca dins del cicle de Grans Conjunts del centre.
Estudiants de l'especialitat de Musicologia i de Producció i Gestió organitzen aquesta activitat i desgranaran el repertori que s'interpretarà al concert, i que inclou la Setena Simfonia en Mi Major, d'Anton Bruckner, i la Simfonia número 3, d'Arvo Pärt.
Tots els assistents rebran una invitació de reserva de seient preferent per a assistir al concert.
L'ESMUC també organitza aquest mes de gener dos altres concerts dins del cicle de Grans Conjunts, L'ESMUC Jazz Project actua el divendres 17 de gener, a la Sala 2 de L'Auditori, a les 20 hores, amb l'Univers Chick Corea. L'entrada del concert és de 5 euros. Per últim, la Cobla de l'ESMUC i la Cobla Sant Jordi, oferiran un concert conjunt al Casino l'Aliança del Poblenou, el dilluns 20 de gener, a les 20 hores. El concert és gratuït.